Diari Oficial de la Generalitat Valenciana


Sumari del DOGV 5775, del 02-06-2008 (2008/6678)

RESOLUCIÓ de 23 de maig de 2008, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes, destinades a jóvens treballadors.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5775

Data del DOGV
:   02-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/6678


Data del document
:   23-05-2008

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * treballador jove
    * jove
    * assignació per estudis
    * suport econòmic
    * llengua estrangera
    * estudiant
    * ensenyament d'idiomes
    * ajuda pública

RESOLUCIÓ de 23 de maig de 2008, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes, destinades a jóvens treballadors. [2008/6678]
Per Ordre de 26 de desembre de 2007, de la conselleria de Benestar Social, publicada en el DOCV núm. 5675 de 8 de gener de 2008, es van convocar les beques per a la realització de cursos d'idiomes, destinades a jóvens treballadors.
D'acord amb el que esbleix la base octava de la referida ordre de convocatòria, la Comissió Avaluadora va procedir a l'estudi i baremació de les sol·licituds presentades i, posteriorment, a l'elevació de la corresponent proposta, en compliment del que es disposa a la base abans esmentada.
D'acord amb aquesta proposta, fent ús de les facultats atribuïdes per la disposició final primera i la base novena de l'Ordre de 26 de desembre de 2007, de la conselleria de Benestar Social, en relació amb l'article 7 de la Llei de la Generalitat Valenciana 4/1989, de 26 de juny, resolc:
Primer
Adjudicar les beques per a l'estudi dels idiomes que s'hi indiquen, a les persones sol·licitants que figuren en l'Annex I.
Les persones adjudicatàries hauran de donar compliment en temps i forma a tot el que estableixen les bases de la convocatòria, i presentaran la comunicació a què fa referència el punt 1.1 de la base desena en el model de document que s'hi adjunta com a Annex V.
Segon
Aprovar les llistes d'espera que s'inclouen en l'Annex II, d'acord amb el que estableix l'ordre de convocatòria. La gestió de les llistes d'espera es realitzarà com s'especifica en la base novena, punt 3, de l'ordre de convocatòria.
Tercer
Desestimar les sol·licituds que figuren en l'Annex III, pels motius que s'hi indiquen.
Quart
Considerar que les persones incloses en l'Annex IV han desistit de la seua sol·licitud, en no haver esmenat al seu temps i en forma la falta de documentació o l'acreditació de requisits, i, en conseqüència, procedir a l'arxiu de les sol·licituds.
Contra la present resolució, que posa fi a la via administrativa, podrà interposar-se potestativament recurs de reposició davant el director general de l'Institut Valencià de la Joventut, en el termini d'un mes comptador a partir de l'endemà de la publicació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació, d'acord amb el que preveuen els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú.
València, 23 de maig de 2008.- El director general de l'IVAJ: Adrián Ballester Espinosa.